LidanRubinov/Halacha-QA huggingface dataset:
שאלה: איפה אלוקים?: השנה ממש ממש התחזקתי. והשנה קרו לי את המשברים הכי גדולים. אני במשברים ואני מנסה כל הזמן לעלות ולא מצליחה. אני מיואשת. אני בתחתית לגמרי לגמרי. רבתי עם משפחה. אין לי חברות. אין לימוודים. לא מצליחה בכלום. אני מתחילה להאמין שאני מבזבזת את הזמן שליי.הרי תמיד אמרו לי שצריך להתפפלל שה יעזור אבל גם אנחנו צריכים לעשות מאמץ. אני עשיתי ועוד איך עשיתי. אז איפה אלוהים? אולי זה סתם כדי שיהיה לי במה להחזיק? הרי בלי אלוקים והאמונה שיהיה ר ממזמן הייתי קורסת יותר.אז אלוהים סתם אשליה כדי שאנשים יחזיקו מעמד? אני לא רוצה לחיות באשליות.
תשובה: למשברים, לכשלונות ולקשיים, יש סיבות שונות ומגוונות, לכן לא נוכל להכנס לדיון בנושא. אבל על הציפיות שלך מד, על האכזבה שלך בעקבות ההתחזקות ובעקבות התפילות על כך נוכל לדבר. צריך לשנות את נקודת המוצא. לא לחשוב שהמטרה בחיים היא השלווה והנחת ואלוקים צריך לעזור לנו להגיע לכך. אלוקים לא בא כדי להקל עליך את החיים, הוא נמצא כדי להרים אותך למקומות היותר גבוהים וגדולים. לדמויות הכי גדולות בתנ"ך היו חיים סוערים וקשים הם היו רחוקים מאוד משלווה. אבל הם הגיעו למדרגות רוחניות נשגבות. הזכרי רגע בקורות החיים של אברהם ושרה, יצחק ורבקה, יעקב עם רחל ולאה, יהודה, יוסף, משה, אהרון, יהושע, דוד, שלמה. הם נחשבים לדמויות המופת שלנו, לא בגלל שזכו לשלווה אלא בגלל שידעו להתמודד עם הקשיים העצומים שהיו להם: מצבי משבר נוראים. בכל אלו מצאו כוח להמשיך לדבוק בדרך האמת, ללכת בדרך ד. מאמין אמיתי יודע שהקב"ה בכלל לא מתכוון להעניק לו חיים ב- גן עדן, בשלווה ונועם. החלום על חיים שלוים, קלים ונוחים, זה חלום ששיך לעולם המערבי החילוני. זה לא החלום של איש אמונה. המאמין יודע שנולד כדי להתמודד עם קשיים מתוך דבקות בדרך ד  - להשתדל, להתאמץ לעיתים אפילו ל- הקרע  יחד עם זאת לדבוק בדרכי אמת וחסד. ואם נופלים ונכשלים מבקשים תקומה ותיקון וממשכים הלאה. האמונה לא מבטיחה חיים קלים, לא מבטיחה הצלחה בחיים ולא מבטיחה שלווה. האדם המאמין חי את חייו עם הקשיים שיש בחיים, עם המשברים שיש בחיים ועם כל הכשלונות והסערות שהקב"ה מביא עלינו. רבי נחמן מלמדנו שהיאוש הוא הופעה של היצר הרע. היאוש יכול רק להרוס ולהכשיל. אסור לתת שום מקום ליאוש. ההיפך מהיאוש זו האמונה, אמונה באלוקים ואמונה בעצמך, ביכולת שלך לקחת אחריות ולהתגבר. אני מצטט ממך: "רבתי עם משפחה. אין לי חברות. אין לימוודים. לא מצליחה בכלום. אני מתחילה להאמין שאני מבזבזת את הזמן שלי." עכשיו תתרחקי מהיאוש והכשלון ותחשבי במושגים של אמונה והצלחה: רבת עם המשפחה - תתפייסי! אין לך חברות - תמצאי חברה! אין לימודים - תלמדי! לא מצליחה בכלום - תמצאי משהו אחד להצליח. מבזבזת את הזמן - תעשי משהו שאת מאמינה בו. האמת היא שלא מצפים ממך למהפכה. אי אפשר שביום אחד הכל ישתנה לטובה. בשביל לעשות מהפכה צריך הרבה כוח - ואין לך כרגע הרבה כוח. אבל כן אפשר לשנות כיוון. אפשר לעשות שינוי קטן - גם עם מעט כוח, זה מה שאת יכולה לעשות. לחשוב איך תהיה לך לפחות חברה אחת. איך תוכלי ללמוד משהו אחד שיותר קל לך ולהצליח בו. להתחיל לחשוב כיצד לתקן ולהצליח בדברים. את יכולה לחשוב בדרך בריאה ובונה - זה שינוי אפשרי שיעלה אותך על הדרך הנכונה. ובהצלחה!
שאלה: מיקרוגל בבין המיצרים: בעלי קנה מיקרוגל חדש בי"ז בתמוז. (מאחר והמיקרו הישן התקלקל)היה מבצע בחנות במחצית המחיר. השאלה שלי אם אפשר לחדש אותו בימי בין המיצרים. אשמח לקבל תשובה.
תשובה: מותר
שאלה: החזרת השאלה: השאלתי משהו מחבר ונזכרתי להחזיר לו את זה לאחר הרבה זמן(מעל שנה) ואני לא מרגיש טוב עם זה, האם אני יכול לתת לו סכום מסויים של כסף כדי לנקות את המצפון שלי? והאם זה נקרא ריבית?
תשובה: ב"ה, אם זו השאלה אין איסור ואם זו הלואה אסור משום ריבית. ומה ההבדל בין השאלה להלואה? השאלה את מחזיר את אותו חפץ שלקחת למשל אפנים עט. הלואה היא שאתה מחזיר דבר אחר למשל כסף פירות חבילת סוכר. דני ארגמן
שאלה: צום בהריון: אני ב"ה בתחילת הריון ואני מרגישה רע מאד עם בחילות והקאות. אני חוששת לגבי צום ט באב. אני חייבת לצום בכל מקרה?
תשובה: מבחינה עקרונית נשים בהריון צריכות לצום בט  באב. אולם אם יש חשש לבריאותך או לבריאות התינוק   אינך צריכה לצום. מכיוון שצום ט באב אינו מן התורה. משאלתך נראה שאינך צריכה לצום, אולם כדאי להתייעץ עם הרופא שלך. ובשורות טובות.
שאלה: תיקון תספורת בשלושת השבועות: אני נוהג מנהגי אבלות החל מי"ז בתמוז כמנהג האשכנזים. הסתפרתי לפני הצום, אבל יותר מאוחר שמתי לב שנשאר לי "תלתל סורר" מאחור. זה נראה קצת מצחיק, ואנשים גם העירו לי על זה. האם מותר לי לגזור את התלתל?
תשובה: כן.
שאלה: תפילה: במקרה שאני מתחיל את שמונה עשרה עם חזרת הש"ץ: אם אני התחלתי אחרי השץ האם אני יכול לומר קדושה? ואם כן-אז אחרי כמה זמן אני לא יכול לומר קדושה?
תשובה: לך שאלתך לא ברורה לי בכל מקרה אם אתה אומר את הקדושה מילה במילה עם שליח הציבור - תנאי לכך הוא שהגעת ביחד לסוף ברכת מחיה המתים. אם אינך צמוד לשליח הציבור בסוף ברכת מחיה המתים  - אינך אומר קדושה כלל דוד לוי
שאלה: מאפיית מאפה הבית בכפר עציון: בעדכון הכשרות האחרון של הרבנות היתה הודעה על הסרת ההשגחה ממאפיית מאפה הבית בכפר עציון לאחר שהתגלו "ליקויי כשרות חמורים" כלשון ההודעה, לעומת זאת הבדץ של העדה לא הסירו את ההשגחה (שוחחתי איתם בטלפון). שאלתי היא האם ניצן לדעתכם לסמוך על הכשרות שם? (אולי אתם בקיאים בנבכי הפוליטיקה).
תשובה: זה עתה דיברתי עם הרב האחראי על הכשרות שם ולפי דבריו יש שם "ליקויי כשרות חמורים" כפי שכתוב בפרסום של הרה"ר ואין בזה שום פוליטיקה כפי שציינת.
שאלה: ירק עלים שטופים: מה המצב של ירק עלים שטופים, אם אפשר לסמוך בלי עוד שטיפה? מה לגבי חברות כמו גלאט עלים שיש הכשר של בדצ העדה על הירק עלים שטופים (אבל כבר לא על הרגילים) שלא מופיע בהמלצות שלכם
תשובה: בבדיקות שערכנו ירק שטוף ומוכן שציינת הם נקיים מכל חשש חרקים, יאכלו ענוים וישבעו.
שאלה: הוא שיעבד אז מה החידוש בגאולה שלו?: קיבלתי הרבה פעמים תשובות לשאלה הבאה, אך אף אחת מהתשובות לא סיפקה אותי. אני מקווה שהתשובה שלך תספקני. למה אנחנו כל כך מודים לה ומשבחים אותו על שהוציאנו ממצרים, כאילו הוא לא זה ששלח אותנו לשם מלחתכילה? על זמנך.
תשובה: השעבוד הוא חלק מהגאולה, אלא שהוא נסתר לעומת חלק החירות הניכר בגלוי כגאולה. ללא שעבוד אין ביטול המעמד הקודם ובניית האומה, ולפיכך יש בשעבוד אור. אולם דבר זה יכול להיאמר רק במבט אחורה, להביט בקשר של תפילין של רבש"ע דהיינו בהקשרים ההסטוריים הרחבים המאירים באור גדול את השבר ומסבירים כיצד היה חלק מהגאולה. אולם אסור להתחשב בתפיסה כזו כלפי הכרעות ההווה, דהיינו שאדם יאמר שישעבד עצמו או יחטא כדי להתקדם ממדרגתו, זה אינו, משום שרבש"ע ציווה אותנו כבני אדם לתקן העולם בדרכי התורה ולא לחשב בכבשי דרחמנא. רק לאחר שקורה שבר או חטא, ולאחר התשובה שעושים עליו, אז אנו יודעים שיש בזה גם הנהגה אלהית. אך לא יוזמים זאת.
שאלה: קדיש נשים: אמי נפטרה בכט בחשוון השנה, מכיוון שאין לי אחים (אנחנו רק אחיות, את הקדיש אומר אדם שלא שייך למשפחה. האם אני יכולה להגיד קדיש בציבור כשאני בבית הכנסת - בשבתות בשחרית?
תשובה: בית המדרש ההלכתי של בית הלל בתשובה שפרסם רק לאחרונה. תוכלי לעיין בכך ב: ולעצם השאלה, מותר לך לומר קדיש על אביך כשאת בבית הכנסת, ואפילו שיש מישהו אחר שאומר קדיש עבור אביך באותו זמן במקום אחר. אם אמירת הקדיש עלולה לעורר מהומות בבית הכנסת, אני מציע לך לומר את הקדיש בלחש, או לוותר על האמירה ולסמוך על האדם שנשכר לכך. (התשובה ניתנה מהרב אשר פויכטוונגר) רבני ורבניות בית הלל עונים לשו"ת גם בפייסבוק -
שאלה: נמלים באורז: מצאתי בשקית אורז מלא, הרבה נמלים. העברתי את התכולה לקערה ונתתי לנמלים לצאת. אח"כ שמתי במקפיא. האם עלי לזרוק את האורז או שיש דרך אחרת?
תשובה: לא צריך לזרוק, אך צריך לבדוק היטב לפני השימוש. הדרך הטובה ביותר להבריח נמלים היא על ידי כך ששמים את המאכל בשמש ואז הם בורחים.
שאלה: טיסה לחו"ל ביום תשעה באב: אנו נוסעים לחו"ל בעוד כ-3 שבועות. הטיול והכרטיסים תוכננו ונרכשו כבר לפני כחצי שנה. מבלי לשים לב כאשר הזמנתי את כרטיסי הטיסה הם הוזמנו לתאריך 16 7 2013, יום תשעה באב. אנו טסים עם 3 הבנות שלנו לחופשה של שבועיים. רק לפני כמה ימים אשתי שמה לב כי מדובר בתשעה באב ופנתה אלי בבקשה לבדוק דחייה של הטיסה. כמובן שהתחלתי בבדיקות אולם מסתבר כמובן שזוהי תקופה עמוסה מאד ועלויות שינוי הטיסה ביום אחד לכל המשפחה הן גבוהות מאד. אנו משפחה שומרת מסורת חילונית ובתשעה באב כמובן שמתנהגים בהתאם למסורת, ללא קיום צום או יתר התעניות. שאלתי היא האם ניתן יהיה לצאת ללא חשש ולשמור באותו היום על רוח תשעה באב?
תשובה: לא נראה לי שיציאה לחו"ל לחופשה משפחתית, בתענית תשעה באב, אפשרית יחד עם שמירה על רוח תשעה באב.
שאלה: כשרות: הרב הוזמנתי היום לסינמה סיטי בגלילות לטובת הקרנה פרטית לעובי החברה בה אני עובד, הסרט כולל ארוחה,לסינמה סיטי vip אין תעודה כי היא פתוחה בשבת אך יש תעודות על כשרות המוצרים, האם יש אפשרות לאכול שם?ומה אם דברים סגורים?
תשובה: עמדתי היא שאם אין תעודת כשרות, לא ניתן לאכול שם, שהלוא אף אחד אינו משגיח האמנם הדברים כשרים או לא. דברים סגורים מותר לאכול.
שאלה: ברצוני להנהיג את עם ישראל.: לכבוד הרב. ברצוני להנהיג את עם ישראל. אני מרגיש כי זו היא מטרתי וזו היא פסגת חלומותי. על אילו ספרים הרב ממליץ בנושא זה? מה עלי לעשות כדי להיות ראוי בשביל להגיע לשם?
תשובה: אני מציע להתחיל לבנות את עצמך מלמטה למעלה. לאמור: ההנהגה הראשונה שצריך להנהיג היא: להנהיג אותך עצמך. כמו שכתב רבי יהודה הלוי "החסיד הוא המושל". ספרים להנהגת עצמך יש רבים, ביניהם מסילת ישרים, וספרים אחרים המדברים אל נשמתך. לאחר מכן, תנהיג כראוי את סביבתך הקרובה. לאחר מכן, את המקום בו אתה מתגורר. לאחר מכן, תעלה מעלה מעלה, ותהיה מנהיג טוב לעם ישראל. האם יש לך את הכוחות ללכת בדרך זו?
שאלה: קניית מתנה עד סוף תמוז: רציתי לשאול האם מותר לקנות מתנה לבית עבור זוג כגון מפת שולחן, אגרטל, מוצר נוי (עד סוף חודש תמוז)?
תשובה: הדבר מותר, ולא נאמר בהלכה כי אסור לקנות מתנות עד כניסת אב, שבו ממעטין בשמחה, ונראה יותר (אם כי גם שם יש מתירים) שיש להימנע.
שאלה: איך לבנות אמונה ושהכל לטובה: אני מתחזקת ורציתי לדעת איך אפשר לבנות אמונה ושהכל לטובה בה יתברך?
תשובה: המפגש עם האמונה מעניק הרגשת בטחון ושלווה. מבינים ומרגישים שיש לעולם שלנו מנהיג עליון, הדבר יוצר בטחון ותחושה מרגיעה שהכל תמיד  יהיה ר. כל מה שיקרה, אפילו הדברים הקשים ביותר, מכוונים על ידי אלוקי החסד והרחמים, לכן בסוף הכל לטובה והכל יהיה ר. תפיסה כזאת מעניקה   ושלווה והשקט ובטח! אבל המציאות איננה כזאת. גם לאנשים המאמינים ביותר יש חיים קשים, אפילו קשים מאוד. אפשר להקשיב ליעקב אבינו (שהיה מאמין גדול) לעת זקנה אומר יעקב לפרעה: "מעט ורעים היו ימי שני חיי". כאבם ומצוקתם של ענקי אמונה מתבטאת היטב בתפילותיהם, כפי שהם הונצחו בפרקי תהילים: פרק יג.עד אנה ד  תשכחני נצח עד אנה תסתיר את פניך ממני: עד אנה אשית עצות בנפשי יגון בלבבי יומם עד אנה ירום איבי עלי. הביטה ענני ד  אלהי האירה עיני פן אישן המות. פרק פט (מז) עד מה ד  תסתר לנצח תבער כמו אש חמתך: (מח) זכר אני מה חלד על מה שוא בראת כל בני אדם: (מט) מי גבר יחיה ולא יראה מות ימלט נפשו מיד שאול סלה: (נ) איה חסדיך הראשנים אדני נשבעת לדוד באמונתך: (נא) זכר אדני חרפת עבדיך שאתי בחיקי כל רבים עמים: (נב) אשר חרפו אויביך ד  אשר חרפו עקבות משיחך: המאמין מרגיש לעיתים את הקב"ה רחוק מאוד ממנו. המאמין צריך להשקיע כוחות רוחניים אדירים כדי לשמר את אמונתו וקרבתו אל ד : "כי אתה אלהי מעוזי למה זנחתני למה קדר אתהלך בלחץ אויב. שלח אורך ואמתך המה ינחוני יביאוני אל הר קדשך ואל משכנותיך" (תהלים פרק מג). השאלה שלך: איך לבנות אמונה ושהכל לטובה בד  יתברך? התשובה שלי היא שד  לא מעונין להקל עלינו ולאפשר לנו חיים קלים. אין שום אפשרות לבנות בנין אמונה כמו שבונים בית, ומתגוררים בו באופן מוגן. האמונה דומה לאהבה בין בני זוג. צריך כל יום לתחזק אותה, צריך כל יום לחזור ולבנות אותה. רק כך נוצר חוסן לעמוד איתן גם בימים של סערות קשות בחיים. האמונה היא עשיה יום יומית בכלים שנועדו לכך. כלים שמקיימים חיים של אמונה - חיים שבהם יש מחשבה, הרגשה ועשיה של אמונה ביום יום. הכלים הללו קימים: תפילה, לימוד תורה, קיום מצוות ועשיית חסד מתוך השתדלות גדולה. אמונה מתעצמת בתוך קהילה מאמינה ויותר מכך בתוך משפחה מאמינה. מוצאים בן זוג שגם עולמו רווי אמונה, מגדלים ומחנכים צאצאים בדרך האמונה, כך החיים מתמלאים אמונה. את הבטחון בד  לא רוכשים באיזה שהוא לימוד עיוני, גם לא בהרגשה פתאומית. הבטחון בד  הוא המשך לחיים מלאים אמונה כפי שתוארו לעיל. הקב"ה מביא עלינו לעיתים נסיונות קשים ונסיבות בהם קשה לחוש את קרבת ד  וחסדיו (כל ספר איוב מוקדש לתאר מצבים כאלה). חיים מלאים אמונה מעניקים בטחון, מעניקים כוח לעמוד בגבורה בקשיים מעין אלה ואף להפוך את הקושי לעוצמה. כמו רבי עקיבא שהפך את מותו בעינויים גדולים בידי הרומאים לרגע נצחי של קידוש ד.
שאלה: קירוב לדת: יש דרך כלשהי להחזיר אנשים חזרה לדת?
תשובה: לך כמה שלבים בדבר 1. להתקדם ולהשתפר בעצמך 2. לגרום לכך שכל סביבתך תאהב אותך 3. לאהוב את כולם כמו שהם ולא לחשוב עליהם אם הם רחוקים או קרובים ולא לרצות שהם יתקרבו 4. לא להסתכל כלל מה אחרים עושים בהצלחה דוד לוי
שאלה: צניעות בדייטים: הרב, בשתי מילים עליי- אני בחור ישיבה, ומגדיר את עצמי כרציני מאוד. ברוך ה אני יוצא עם מישהי מזה שלושה חודשים- ואנחנו די מתכונים להתחתן- אך עוד לא בשלים להתארס. ( עוד כמה חודשים נהיה שם) והשאלה היא כזאת- א. עד היכן אפשר לדבר על דברים הדורשים צניעות בדייטים? ב. אם היא אומרת לי שקשה לה שאי אפשר לגעת אחד בשני (לא מתוך רצון לא לשמור נגיעה ח"ו) זו אימרה לגיטימית או שאין לומר דברים כאלה- אפילו אם ככה מרגישים? ג. לדעתי היא יפה- לגיטימי לומר לה את זה? ד. נכון לומר לה שאני אוהב אותה? (זה נכון עובדתית- אבל אולי לא נכון לומר זאת בשלב זה) הרב.
תשובה: ב"ה, צריך להזהר לא לתת לרגש לגאות ולהוליך אתכם למקומות לא רצויים. צריך לומר בעדינות שאתה אוהב אותה היא צריכה לדעת את זה. מה שהיא יפה - תשאיר לאחר החתונה ואז תאמר הרבה פעמים, בגבול הטעם הטוב, בזה אדם נבחן אם הוא יכול לומר לאשתו שהיא יפה בעניו גם כשהיא לא צעירה. דני ארגמן
שאלה: נטילת ידיים:, יש לי שאלות בנוגע לניטלת ידיים, האם כאשר קמים בבוקר לאחר השעה 12 או מאוחר צריך ליטול ידיים לסירוגין עם ברכה? או שזה לא משנה באיזו שעה קמים תמיד נוטלים לסירוגין ומברכים? וכאשר קמים בבוקר והולכים להתפנות בשירותים אז נוטלים 3 בכל יד ומברכים אשר יצר ולאחר מכן נוטלים בסירוגים ומברכים על נטילת ידיים? והאם מותר ליטול ידיים בשירותים ולברך שם מפני ששם יש כיור ויש לי שם נטלה קבועה האם זה מותר? מקווה שתענה במהירות,!
תשובה: לך אם ישנת בלילה יש ליטול ידים מכלי לסירוגין בקימתך משנת הלילה ולא משנה מתי קמת - הרוח הרעה ששרתה עליך בלילה לא מסתלקת עד הנטילה. אין נוטלים ידים בשירותים על עצם הכניסה לשירותים צריך ליטול ידים (או יד אחת עם הכניסו לשם רק יד אחת) לסירוגין(לא חיבים כלי) במקום אחר אסור לברך לא בשירותים ולא באמבטיה ללא שירותים (שם מותר ליטול אבל לא לברך. גם מה שחייבים נטילה מכלי (ארוחה ובוקר) מספיקה כוס או אפילו כוס חד פעמית דוד לוי לבירור נוסף 098987548
שאלה: אמונה ביהדות: הרב, אם היהדות היא בוודאות נכונה, וגם ההסברים לכך מאוד הגיוניים, איך יכול להיות שלא כל האנשים מאמינים בה, וממשיכים להאמין בנצרות, באיסלאם, או לא מאמינים בכלל?
תשובה: את השאלה הזו שאל כבר רבינו סעדיה גאון לפני למעלה מאלף שנים. ראה: יישר כוח
שאלה: שלושת השבועות: הרב, מה ההלכה והמנהגים לגבי שלושת השבועות ותשעת הימים?
תשובה: עיין file:   C: Documents 20and 20Settings  D7 A9 D7 98 D7 A8 D7 90 D7 95 D7 A1  D7 A9 D7 95 D7 9C D7 97 D7 9F 20 D7 94 D7 A2 D7 91 D7 95 D7 93 D7 94 Yeshiva.org.il- 20 D7 9E D7 A0 D7 94 D7 92 D7 99 20 D7 A9 D7 9C D7 95 D7 A9 D7 AA 20 D7 94 D7 A9 D7 91 D7 95 D7 A2 D7 95 D7 AA.htm ועל תשעת הימים, עיין
שאלה: שלושת השבועות: יש לי שאלות בנוגע לשלושת השבועות-האם מותר לשמוע שירים מיז בתמוז עד ט באב? והאם מותר להיכנס לבריכה או לים בין התאריכים האלו?.
תשובה: צריך להפריד בין הימים שעד ר"ח אב ובין הימים שמר"ח (כולל ר"ח) הימים מא  ועד ט  אב שנקראים  תשעת הימים. עד ערב ר"ח אב (עד יום ראשון כט תמוז) אפשר להקל ולשמוע שירים במכשיר אלקטרוני אבל לא בעוצמה גדולה מדי (עדיף שלא יהיו שירים שמחים אלא שירים רגילים). עד ערב רח אב אפשר להתרחץ בים ו מיום שני א  אב, מתחלים תשעת הימים בהם נמנעים ממוזיקה ומרחצה בים או עייני דברים מפורטים ומפורשים file:   C: Documents 20and 20Settings  D7 A9 D7 98 D7 A8 D7 90 D7 95 D7 A1  D7 A9 D7 95 D7 9C D7 97 D7 9F 20 D7 94 D7 A2 D7 91 D7 95 D7 93 D7 94 Yeshiva.org.il- 20 D7 9E D7 A0 D7 94 D7 92 D7 99 20 D7 A9 D7 9C D7 95 D7 A9 D7 AA 20 D7 94 D7 A9 D7 91 D7 95 D7 A2 D7 95 D7 AA.htm
שאלה: בר מצווה לבן 15: לפני שנתיים(גיל 13)היה לי בר מצווה,וכמובן שלכול חבריי גם. אך הייתה בעיה אחת,לחבר שלי לפני שנתיים נפטרה סבתא שלו הוא לא עשה עליה לתורה,כנראה שההורים שלו לא ידעו שאסור רק לעשות מסיבה(מסיבה הוא לא עשה)אבל גם עלייה לתורה הוא לא עשה,ועברו כבר שנתיים אז עבר הזמן של העלייה לתורה,אני מרגיש מצפון שלא אמרתי להורים שלו שעלייה לתורה זה חובה ביהדות לנער בגיל מצוות(גיל 13)ועבר הזמן כבר,הייתי ביישן ועכשיו אני פחות.יש אפשרות שהוא יוכל לעשות עלייה לתורה?להניח תפילין וכו. :).
תשובה: כל הכבוד לך שאתה מגלה אחריות כלפי החבר. כדאי שתדע, מי ששומר מצוות, עולה לתורה הרבה פעמים בשנה ומניח תפילין בכל יום חול. החבר שלך יכול לבא כל יום שני וחמישי לבית הכנסת, להניח תפילין ולבקש לעלות לתורה. אם הוא רוצה שיזרקו עליו סוכריות ותהיה קצת שמחה - זה רעיון מצויין. אמנם לא נוכל לקרוא לארוע  בר מצווה  מפני שהוא כבר לא בן 13, אבל זו בהחלט שמחה גדולה מאוד שהוא עולה לתורה ומניח תפילין. אם רוצים כאמור שזה יהיה ארוע חגיגי צריך לתאם זאת עם גבאי בית הכנסת מראש. מזל טוב!
שאלה: ארנק בשלושת השבועות: רציתי לדעת האם בתקופה זו שבין י"ז בתמוז לבין ט באב מותר לי לקנות ארנק? יש לי כרגע אחד אבל הוא לא נוח לשימוש, וחשבתי לקנות חדש כבר כמה זמן. זה לא דחוף לי במיוחד, פשוט שיהיה יותר נוח. האם אפשר?
תשובה: האם מותר לקנות לחם בשלושת השבועות? נו באמת. איזה שטויות. בוודאי שמותר! ושמלה? לא, זה ברור שלא, כי קניית שמלה מביאה בעקבותיה שמחה גדולה, וברכת "שהחיינו". אז אם מדובר בקניית ארנק שהוא פתרון מעשי ונחוץ להחזיק כסף וכרטיסי אשראי  קופת חולים, והישן נקרע בדיוק השבוע, ולא ניתן לשימוש, ואת לא יכולה להסתדר בלי ארנק- אז מותר, אבל אם הישן עדיין תקין, וקניית חדש נדחתה חודשיים, ובעצם מדובר בפינוק ולא בצורך ממשי, אז דווקא עכשיו לקנות ארנק חדש?.
שאלה: עילוי נשמה: אני קוראת תהילים יום ביומו לעילוי נשמת אבי שנפטר לפני 7 חודשים, כמו כן גם הפצתי ספרים לזיכוי הרבים. אני רוצה לדעת מהן המקורות שאכן פעולות אלו עוזרות לעילוי נשמתו.מאיפה הקביעה הזו. אשמח לתשובה כנה
תשובה: מצאתי שעור של הרב זמיר כהן בנושא, גם מפרט מה ראוי לעשות, גם מסביר מדוע, גם מסביר מה יותר חשוב. ממליץ לך לשמוע את הדברים ונשמת אביך תהיה נשמתו צרורה בצרור החיים
שאלה: סמארטפון: לרב מאיר שנה הבאה אני בעז"ה הולך לישיבה תיכונית ומכיוון שהנסיעות ארוכות אני רוצה לקנות סמארטפון עם בקרת הורים אפשרות לכיבוי WIFI מיקום ועוד מותר? חשוב לציין שכל הדברים שאכניס לפאלפון יבדקו ע"י אבא שלי יום טוב
תשובה: מותר, אין שום איסור. השאלה על כל דבר לא אם זה "צודק" אלא אם זה "חכם". הגמרא במסכת ברכות (דף ל"ב עמ  א ) אומרת, שמשה רבנו "האשים" את הקב"ה שהוא גרם לעם ישראל לחטוא בחטא העגל: אמר רבי חייא בר אבא אמר רבי יוחנן: משל לאדם אחד שהיה לו בן. הרחיצו, וסכו, והאכילו, והשקהו, ותלה לו כיס (ארנק מלא כסף. או בלשוננו היום: נתן לו כרטיס אשראי "פתוח") על צוארו, והושיבו על פתח של זונות. מה יעשה אותו הבן שלא יחטא? כלומר, חכמי הגמרא, רוצים ללמדנו, שבנסיבות מסויימות, חטא הוא בלתי נמנע. האם אין בחירה חופשית? האם אין בחירה חופשית לנער הזה? יש ויש! ובכל זאת, רבי חייא בר אבא, בשם רבי יוחנן, מלמד אותנו שיש פיתויים כל כך גדולים, שלא מאפשרים התמודדות שקולה. אך אם נעיין בסיפור, נראה שיש דרך להתמודד, ואולי זה מקביל למה שאתה מציין, שתהיה בקרת הורים: בסיפור בגמרא האבא מושיב את הנער במקום קרוב לפיתוי. ממש "על פתח". אם היה מושיב אותו במרחק שני רחובות משם- כנראה כבר יש בחירה חופשית לנער. אז מותר להחזיק מכשיר חכם, במידה וקובעים לו גבולות חכמים.
שאלה: שמיעת שירי קדושה בבין המיצרים על מנת להתחזק: יום חמישי י"ט בתמוז האם מותר כאחד שאצלנו לא נוהגים לשמוע שירים בזמן זה,לשמוע שירי קדושה כדי להתחזק ולא ליפול? כבוד הרב, והמשך יום טוב.
תשובה: אם אתה שומע אותם מתוך הקלטות ולא בהופעות. מותר בקול לא חזק מאוד. עיין בשיעור של הרב אליעזר מלמד file:   C: Documents 20and 20Settings  D7 A9 D7 98 D7 A8 D7 90 D7 95 D7 A1  D7 A9 D7 95 D7 9C D7 97 D7 9F 20 D7 94 D7 A2 D7 91 D7 95 D7 93 D7 94 Yeshiva.org.il- 20 D7 9E D7 A0 D7 94 D7 92 D7 99 20 D7 A9 D7 9C D7 95 D7 A9 D7 AA 20 D7 94 D7 A9 D7 91 D7 95 D7 A2 D7 95 D7 AA.htm
שאלה: לבישת בגדים חדשים פשוטים: צהריים טובים! אנחנו עושות קייטנה בחופש לילדי רווחה (ילדים עולים שאין להם כסף) בהתנדבות מלאה! אנחנו נקבל חולצות לקייטנה שאותם נלבש ביציאות חוץ- בכדי שהילדים יזהו מאיזה קייטנה אנחנו. השאלה: האם מותר לחדש את החולצות הללו. הרי אסור לחדש בשלושת השבועות!! (אנחנו חיבות ללבוש את החולצות כבר בשלישי השבוע ונקבל אותם בשני כך שלא נוכל לחדש בשבת לפני.) ויום-טוב!!
תשובה: "המתנדבים בעם ברכו ד "! (שופטים ה  ט) לפני התשובה לשאלה אני מבקש לבטא הערכה גדולה מאוד מאוד שזו הפעילות שבחרתן לעשות בחופש הגדול. עם צעירות כמותכן אפשר להאמין שהדור הבא יהיה טוב יותר מהדור שלנו. ירבו כמותכן בישראל. האיסור לקנות וללבוש בגדים חדשים הוא בגלל ברכת  שהחיינו. מותר לחלק לילדים את החולצות - כי על חולצות כאלה לא מברכים  שהחיינו. חולצות פשוטות שלובשים כדי לזהות את הילדים לא נחשבות בגד מיוחד ומשמח שראוי לברך עליו שהחיינו. אני מצטט לכם מתוך שיעור של הרב אליעזר מלמד: "על קניית בגדים פשוטים שאין רגילים לשמוח בהם, כגרביים, לבנים, מטפחת ראש פשוטה, חולצת טריקו פשוטה, אין לברך  שהחיינו. ואפילו אדם עני, ששמח מאוד בקנייתם, לדעת רוב הפוסקים, לא יברך, שאין ראוי לומר ברכה על דבר פעוט שאינו נחשב כמשמח בעיני הבריות." אפשר לעיין בהרחבה בקישור
שאלה: כשרות משחטות: מה דירוג הכשרות העדכני של משחטות בארץ? למשל עוף הארץ רבנות קרית מלאכי, רבנות אור יהודה, הרב ורנר (לאחרונה ירדה הרמה של הוד חפר?)
תשובה: עיין בקישור המצ"ב:
שאלה: מדוע צדיק ורע לו?: שמי ש. ואני בוגר ישיבה תיכונית. לאחרונה אני מתחבט בשאלת צדיק ורע לו. אני יודע שנושא זה הינו נושא מאוד מורכב ויש עליו הרבה מאמרים אבל אני רוצה לשאול אותך. אני מרגיש שבתקופה האחרונה קוראים לי דברים ואירועים מסוימים קשים ש"לא פייר" ולא מגיע לי שאני יחווה את אותם אירועים. תמיד התלבטתי בשאלת צדיק ורע לו, וזה נושא שמאוד מעניין אותי, חשבתי על זה שלמרות שקורים לי אותם אירועים קשים, יש לי מנגד משפחה תומכת שתמיד תהיה שם לצידי, יש לי חברים טובים, לאל אני בריא, אבל למרות זאת אני נתקל באירועים קשים שלא מגיעים לפי דעתי לאדם כמוני. קורה מצבים בתפילה שאני פשוט משוחח עם הקב"ה בשפה יומיומית ולאו דווקא בשפת התפילה על הדברים והאירועים שקורים לי ושואל אותו למה זה קורה דווקא לי? כבוד הרב אני מאוד מעוניין לשמוע את דעתך בעניין ואם תוכל לתת עצה טובה אודה לך מאוד. ש.
תשובה: נכון, שזו שאלה שנידונה בתנ"ך במקומות רבים. אפילו ספר שלם הוקדש לבעיה זו - ספר איוב. הרמח"ל (שחי לפני כ250 שנה) הציע לבעיה זו תשובה פשוטה ומשכנעת. הוא הגדיר מחדש את המושגים  טוב ורע. הרמח"ל הסביר שעבור הצדיק המושגים  טוב ורע  שונים לחלוטין מכפי שההמונים מבינים אותם. ברגיל עבורנו  טוב  פרושו - חזק, עשיר, בריא, מכובד, מצליח.  רע  - ההיפך מכל אלו: חלש, עני, חולה, מבוזה, נכשל. בא הרמח"ל וטוען שאלו מושגים של עולם ארצי, ה טוב  שנזכר כאן הוא טוב חומרי וחברתי. אבל צדיק אמיתי הוא איש רוחני אמוני, עבורו  טוב  פרושו אחד ויחיד - קרוב אל ד,  רע  - רחוק מד. לכן עבור הצדיק - גם אם הוא: חלש, עני, חולה, מבוזה, נכשל. אבל מתוך כך הוא מתקרב אל ד  - אז טוב לו. טוב לו מאוד!!! ואם הצדיק - חזק, עשיר, בריא, מכובד, מצליח. אבל רחוק מד  אז רע לו, רע לו מאוד! האמת היא שהתשובה של רמח"ל נעוצה בפרק ע"ג בתהילים שם אומר אסף שהוא מאושר וטוב לו כי הוא קרוב לאלקים: "ואני קרבת א-להים לי טוב". מכאן נחזור אליך ונאמר לך שמאוד טוב לך אלא שאתה לא מודע לכך. אני מצטט מדבריך: "קורה מצבים בתפילה שאני פשוט משוחח עם הקב"ה בשפה יומיומית ולאו דווקא בשפת התפילה על הדברים והאירועים שקורים לי ושואל אותו למה זה קורה דווקא לי?" האם חברים שלך (לכאורה  טוב להם  יותר ממך) זוכים לתפילות כל כך משמעותיות? כל כך נוגעות? הקשיים שלך והכאבים שלך מביאים אותך למקומות רוחניים גבוהים כל כך! רבי עקיבא לכאורה היה  צדיק ורע לו  - הוא מסר נפשו כדי ללמד תורה לעם ישראל למרות גזרות הרומאים, במקום שהקב"ה ישמור ויציל אותו - הוא נתפס והוצא להורג בעינויים קשים. אבל לפני מותו הוא לא כעס ותבע "מדוע צדיק ורע לו". רבי עקיבא, במדרגתו הנשגבת, קבע שמותו הוא הרגע הכי מאושר בחייו: "כל ימי הייתי מתאוה מתי יבוא לידי ואקיימנו". אתה ודאי יודע שחיים מתוקים ונעימים לעולם לא מביאים לאותן מדרגות של קרבה אישית ובקשת משענת אינטימית אצל ד  כמו שהכאב והייסורים מחוללים. ודאי איננו מזמינים לעצמנו ייסורים, מצוקות, קשיים וכאבים - אבל כאשר אלו באים עלינו, נדע שהקב"ה מאפשר לנו (כמו שאתה עושה בתפילה שלך) להפוך זאת למציאות של קרבת אלוקים גדולה ובכך להיות במציאות של צדיק וטוב לו.
שאלה: חזרה בשאלה: הרב. האמת היא שלא טוב לי בדת. אני מרגיש יותר מדי קשיים, אני נורא מתאמץ לעשות כל מה שצריך, ובכל זאת יוצא שאני חוטא בשוגג. לעומת זאת יש לי חברים חילוניים שכיף להם בחיים, הם מרגישים שום ייסורי מצפון ושום כלום. אני נחשב די ילד טוב ירושלים. באמת שאני מנסה וכלום לא הולך לי. אם לא הייתי מפחד מהעולם בהא הייתי מזמן מוריד את הכיפה. וגם בשביל ההורים שלי. השאלה היא מה לעשות? והאם המצוות שלי בכלל שוות משו כשיש לי כאלה מחשבות בראש? זה מאוד דחוף.
תשובה: יש סיפור חסידי ידוע על שני אנשים שתעו ביער ונפגשו באמצעו. אמר אחד לשני: הבה נלך ביחד. אמר השני: אבל שנינו לא יודעים לאן ללכת, אז מה זה יעזור? אמר הראשון: אתה צודק, אבל לפחות דבר אחד נרוויח. אני יודע כבר באיזו דרך לא ללכת (זו שהלכתי בה עד עכשיו) ואתה יודע באיזו דרך לא ללכת (זו שאתה הלכת בה עד עכשיו), ואם כן ביחד נחפש דרך אחרת. אני שומע שאתה מתאר את העובדה שאתה היום יודע שבדרך שאתה הולך היום   אתה לא מיטיב עם עצמך  אתה יודע שלא טוב לך, אתה פוחד כל הזמן שמא אתה חוטא בשוגג, אתה חי בייסורי מצפון מתמידים, ואתה קשור באמונה שלך בכלל פחד או בגלל ההורים. כל זה לא לוקח אותך למקום טוב. המצוות כנראה שוות "משהו" גם במצב זה, אבל הן יכולות להיות שוות הרבה הרבה יותר. אז אולי הגיע הזמן לחפש דרך אחרת באמונה. דרך של הזדהות  דרך של שמחה  דרך שלא פוחדת כל הזמן מריבונו של עולם, כי אם להפך   רוצה את הקשר איתו, ואת החיבור אליו  דרך שלא חיה כל הזמן בייסורי מצפון, אלא להפך   בשמחה של אמונה? האם אתה יכול ללכת בדרך זו?